ADITZ BEREZIAK: 

BEGIRATU, begira, begiratzen, begiratuko 

1 . Zerbait edo norbaitengana begiak zuzendu. 
Nori begiratu, NOR-NORI-NORK kasuan: 
Mikeli begiratu diot. 

Elkarri begiratu zioten. 

Nora begiratu, NOR-NORK kasuan: 

Atzera begiratu zuten. 

Gelan begira ezazu, ea aurkitzen duzun. 

2. Babestu. NOR-NORK kasuan: 
Begira ezazu lapikoa. 

Lanean izaten naizen bitartean, amonak begiratzen ditu umeak. 
Oso ondo begiratzen ditu bere gauzak. 

3. Norberaren burua babestu, kontuz ibili (Nondik begiratu). NOR kasuan: 
Mendi horretara bakarrik joatetik begira zaitez. 

Zuhurra da eta kale ilun haietatik begiratzen da. 

DEITU, dei, deitzen, deituko. NOR-NORI-NORK kasuan (mendebaldean), eta NOR-NORK kasuan 
(ekialdean). 

Irakasleak bilera batera deitu gaitu. 
Irakasleak bilera batera deitu digu. 

EKIN, ekin, ekiten, ekingo. NOR-NORI-NORK kasuan: 

Lehenbailehen lanari ekingo diogu. 
Bihar ekingo diot gailurra igotzeari. 

EMAN, eman, ematen, emango 

1 . Zerbait norbaiten esku jarri. NOR-NORK kasuan: 
Eskatutako liburua eman dit liburuzainak. 
Alkateak baimena eman du. 

2. Zerbaitetan hasi. NOR-NORI-NORK kasuan: 
Berria entzundakoan negarrari eman zion. 
Lapurrak ikusi eta ihesari eman zioten. 
Langabezian geratu ondoren edanari eman dio. 

3. Gogoak eman. NOR-NORI-NORK kasuan: 
Gogoak ematen didanean egingo dut. 

ERAGIN, eragin, eragiten, eragingo 

1 . Zerbait egitera bultzatu. NOR-NORI-NORK kasuan: 
Amak umeari den-dena jan eragin zion. 
Gertatutakoaz hitz eragin didate. 

2. Mugitu, astindu. NOR-NORI-NORK kasuan: 
Besoari eragin dio protesta gisa. 

Eragiozu lapikoari; bestela erreko da eta. 
Erabili baino lehen eragin. 

3. Gertarazi, ondorio bat ekarri. NOR-NORK kasuan: 
Euriteak uholdeak eragin zituen. 

Tabakoak minbizia eragiten du. 

ERASO, eraso, erasotzen, erasoko. NOR-NORI-NORK kasuan: 

Zuriek beltzei eraso zieten. 

Hesitik kanpo zeudenek barrukoei eraso zieten. 

Gauez eraso ziguten. 

EUTSI, euts, eusten, eutsiko. 1. Helduta, oratuta eduki. 2. Dagokion edo nahi den egoeran, 
mugitu, erori galdu edo suntsitu gabe, iraunarazi. NOR-NORI-NORK kasuan: 

Tomasek zezenari adarretatik irmo eusten zion bitartean, besteek aide egin ahal izan zuten . 
Euts iezaiezu irmo zeure ideiei. 



HELDU, hel, heltzen, helduko 

1. Toki batean izan, beste batetik bertaratu eta gero; eta, fruituak betetasunera iritsi. NOR 
kasuan: 

Aurten euskaldun bat heldu da Anapurnara. 
Dagoeneko sagarrak heldu dira. 

2. Norbaiti zein zerbaiti eutsi aide egin ez dezan. NOR-NORI-NORK kasuan: 
Irakasleak lepotik heldu zion ikasleari. 

Hankatik heldu nion arren, ihes egitea lortu zuen. 

3. Intsekturen batek hozka egitea. NOR-NORI-NORK kasuan: 
Gaur gauean arkakusoek heldu didate. 

Eltxoek heldu zioten lakuan. 

IRITZI, iritz, irizten, iritziko. NOR-NORI-NORK kasuan: 

Ondo iritzi nion bere proposamenari. 
Gaizki iritzi zion aitak semearen janzkerari. 

ITXARON (itxoin), itxaron, itxaroten, itxarongo 

1. Objektua badin badago, eta bereziki "norbaiten zain" egotean, NOR-NORI-NORK kasuan: 
Egun osoa itxaron zizuten, baina ez zinen azaldu. 

Amari itxaron zioten. 

2. Objekturik ez dagonean, NOR-NORK kasuan: 
Egun osoan itxaron zuten, baina ez zinen azaldu. 
Ama etorri arte itxaron zuten. 

JARRAITU, jarrai, jarraitzen, jarraituko 

1. Norbaiten zein zerbaiten atzetik joan. NOR-NORI kasuan (forma zaharra), ala NOR-NORI- 
NORK kasuan: 

Txakurra katuari jarraitzen zaio. 
Txakurrak katuari jarraitzen dio. 

2. Egoera edo jarrera batean iraun. NOR-NORK kasuan: 
Lanean jarraitzen du. 

Berean jarraitzen du bum gogor. 

LAGUNDU, lagun, laguntzen, lagunduko 

1 . Norbaitekin bera doan tokira joan. NOR-NORI-NORK kasuan: 
Zure etxeraino lagunduko dizut. 

2. Norbaiti zerbait egiten ari denean laguntza eman. NOR-NORI-NORK kasuan: 
Aitak semeari etxerako lanak egiten lagundu zion. 

NORI zehaztu gabe dagoenean, NOR-NORK kasuan: 
Goiz jaikitzeak zoriontsu izaten laguntzen du. 

SEGITU, segi, segitzen, segituko. NOR-NORK kasuan: 

Hamabiak arte segituko dugu lanean. 

Horrela jokatuz gero, ez duzu lanpostu horretan segituko. 

UTZI, utz (utzi), uzten, utziko 

1 . Norbait zein zerbait toki batean jarri. NOR-NORK kasuan: 
Ogia mahai gainean utzi dut. 

Seme-alabak eskolan utzi ditu. 

2. Norbait, beste norbait edo zerbait tokian edo egoera jakin batean gelditzen dela, bertatik 
joan. NOR-NORK kasuan: 

Senarra egunkaria irakurtzen utzi du eta erosketak egitera joan da. 
Gogaituta Pello erretzen utzi eta gelatik aide egin dugu, ito beharrean. 

3. Jarduera bat gehiago ez egin. NOR-NORI-NORK kasuan: 
Erretzeari utzi diot. 

Utz iezaiozu lelokeriak esateari eta lanean hasi. 

4. Baimena eman. NOR-NORI-NORK kasuan: 
Edukazioz eskatu egin digu eta erretzen utzi diogu. 
Ama, telebista ikusten utziko didazu. 



